Source: https://stiriletransilvaniei.ro/2019/12/10/blocaj-la-alegerea-noului-presedinte-al-csm/
Timestamp: 2020-01-23 22:58:24+00:00

Document:
Blocaj la alegerea noului președinte al CSM | STIRILE TRANSILVANIEI
Acasă JUSTIȚIE Blocaj la alegerea noului președinte al CSM
Votul pentru desemnarea noului președinte al Consiliului Superior al Magistraturii a fost amânat, după două blocaje consecutive create de egalitatea perfectă de voturi ”pentru” și voturi ”împotrivă”. Cel care ar fi putut departaja votarea, ministrul Justiției, Cătălin Predoiu, și-a anulat votul. CSM ar fi trebuit să stabilească astăzi noua conducere pentru anul 2020, în condițiile desemnării de către Secţia pentru judecători a Nicoletei Ţînţ pentru funcţia de preşedinte și a Tatianei Toader pentru funcţia de vicepreşedinte, aceasta din urmă fiind propunerea Secţiei pentru procurori.
Surse din cadrul CSM au precizat că votul pentru desemnarea preşedintelui CSM a fost amânat pentru a fi evitat al treilea blocaj. În primele două situaţii, votul pentru Nicoleta Ţînţ a fost anulat, după ce au fost înregistrate 9 voturi „pentru”, 9 „împotrivă” şi unul nul.
Au votat ”pentru”: Lia Savonea, Simona Marcu, Gabriela Baltag, Evelina Oprina, Corina Corbu (preşedintele ÎCCJ), Nicoleta Ţînţ, Codruţ Olaru, Victor Alistar, Romeu Chelaru.
Au votat ”împotrivă”: Mariana Ghena, Andrea Chiş, Bogdan Mateescu, Mihai Bălan, Bogdan Licu (procuror general interimar), Nicolae Solomon, Cristian Ban, Florin Deac, Tatiana Toader.
În aceste condiții alegera noii conducerii a CSm a fost amânată pentru săptămâna viitoare, fără a se preciza o dată clară pentru ședința de alegeri.
Articolul precedentProteste antiguvernamentale în Ungaria față de încercările de controlare a instituţiilor teatrale
Articolul următorTrei parlamentari PSD urmăriți penal de DNA în scandalul șpăgilor de la DRDP Timișoara
Alertă în județele de la granița cu Ucraina; o boală extrem...

References: CSM 
 CSM

 CSM 
 CSM 
 CSM 
 CSm